****

PUČKO OTVORENO UČILIŠTE IVANIĆ-GRAD

**IZVJEŠĆE O RADU**

**ZA 2017. GODINU**

**Ivanić-Grad, siječanj 2018.**

# SADRŽAJ

UVOD ……………………………………………………………………………………….3

CENTAR ZA OBRAZOVANJE I KULTURU ……………………………………………..4

OBRAZOVANJE …………………………………………. 7

Obrazovanje odraslih ………………………………………………………………….. 7

Škola stranog jezika ………………………. 7

Radionice ………………………………………………………………………... 8

KULTURA ……………………………………………………………………. 8

Koncertno- scenska i izložbena djelatnost ………………………………………… 8

Kazališna djelatnost …………………………………………………………………. 10

Kino prikazivačka djelatnost ………………………………………………………... 11

IZDVOJENI PROGRAMI …………………………………………………………………11

Pregled ostvarenog programa ………………………………………… 16

KNJIŽNICA I ČITAONICA ………………………………………………………………..19

OSTALE AKTIVNOSTI …………………………………………………………………20

Upravno vijeće ……………………………………………………………………………20

Korištenje prostora ……………………………………………………………………...21

Investicijski program uređenja Doma kulture 2016 -2017 …………………………….22

Održavanje prostora i opreme Pučkog otvorenog učilišta Ivanić-Grad …………….. 22

# 

**UVOD**

Na osnovu zakonskih i svih ostalih normativnih akata, kao i na osnovu registriranih djelatnosti kojima je pravno i institucionalno regulirana i definirana uloga Pučkog otvorenog učilišta Ivanić-Grad, Učilište se je u 2017. godini aktivno posvetilo jačanju ustanove na zadaćama trajne izobrazbe i kulture.

U 2017. godini stvarali smo i ostvarili mogućnosti i pretpostavke za izgradnju suvremene ustanove za učenje i obrazovanje, za kreativni rad i sudjelovanje u kulturno umjetničkoj praksi djece i građana te se uključiti u projekte sufinanciranja. Posebnu pažnju posvetili smo posebnostima našega zavičaja pri čemu smo osobito vodili računa o kulturnim i obrazovnim potrebama naših sugrađana, razvijali partnerske odnose sa lokalnom samoupravom (lokalnom i regionalnom , a posebno sa našim osnivačem i vlasnikom Gradom Ivanić-Gradom), nadležnim ministarstvima, udrugama, gospodarstvenicima, pojedincima…

Osnovne pretpostavke za ostvarivanje programskih zadaća bile su optimalna organizacija rada te financijska rješenja i sredstva proračuna grada Ivanić-Grada, Zagrebačke županije i Ministarstava RH, pogotovo u uvjetima gospodarske krize.

U 2017. godini ostvarena je dobra suradnja sa Ministarstvima, Županijom, a naročito sa Gradom. Financijska sredstva za ostvarivanje programa, aktivnosti, održavanje prostora, investicije i materijalna prava zaposlenika su bila ograničena.

Novim pristupom organizaciji rada na način međusobne suradnje svih odjela Pučkog otvorenog učilišta – na svim programima, samoinicijativom, dodatnim radom, dostupnošću korisnicima, novom komunikacijom , štedljivošću i improvizacijom, rezultiralo je ostvarivanjem većine programa i aktivnosti, što je i omogućilo uspješno poslovanje, Naime, upravo mrežna organizacija rada, jedinstveno administrativno vođenje i jedinstveno održavanje i korištenje prostora cijelog Pučkog otvorenog učilišta (svi za sve) omogućuje da se realiziraju programi s velikim brojem posjetitelja, gledatelja, gostiju i polaznika, te da se optimaliziraju troškovi poslovanja, jer Pučko otvoreno učilišta Ivanić-Grad je otvoreno i radi gotovo svaki dan i više od 14 sati (od 7.30 do 21.00 sat – pa i duže).

Pučko otvoreno učilište je u 2017. godini ostvarilo 100-tinjak raznih vlastitih programa, a ukupan broj posjeta gledatelja, posjetitelja, čitatelja, polaznika i gostiju je preko 40.000.

U 2017. godini Program rada i aktivnosti ostvarivali smo s ukupno 13 zaposlenika kroz naše organizacione jedinice: Centar za obrazovanje i kulturu , Knjižnicu i čitaonicu, Podružnicu knjižnice - Kloštar Ivanić i odjel općih poslova. Nositelji programa i aktivnosti bili su ravnatelj i za programe svake organizacione jedinice njihovi voditelji, te stručni vanjski suradnici gdje je to bilo potrebno.

Odlukama Gradskog vijeća Grada Ivanić-Grda knjižnična djelatnost se izdvaja iz sastava Pučkog otvorenog učilišta Ivanić-Grad, te je osnivana samostalna javna ustanova Gradska knjižnica Ivanić-Grad koja će poslovati u istom prostoru Pučkog otvorenog učilišta Ivanić-Grad kao i do sada.

Zbog trajanja procedure izdvajanja i potpunog osamostaljenja Gradske knjižnice Ivanić-Grad financiranje poslovanja knjižnice do 01.04.2017. godine je teklo kroz financijski plan i proračun Pučkog otvorenog učilišta Ivanić-Grad.

**CENTAR ZA OBRAZOVANJE I KULTURU**

Centar za obrazovanje i kulturu Pučkog otvorenog učilišta Ivanić-Grad u 2017. godini radio je na kulturnim, animacijskim i obrazovnim programima, promicanju amaterizma kao i kulturološkim vrijednostima užeg zavičaja te prezentaciji ponajboljih autora i djela hrvatske kulture kao i programa obrazovanja odraslih a u suradnji sa Zagrebačkom županijom, POU Dugo Selo, POU Samobor, Gradom Ivanić-Gradom, Ministarstvima i dr.

Pružali smo mogućnost afirmacije likovnih umjetnika koji žive i stvaraju u našem okružju a posebno smo ostvarili suradnju s udrugama koje njeguju etno baštinu.

U suradnji s Gradom, Turističkom zajednicom i gradskim udrugama sudjelovali smo na tradicionalnim manifestacijama: Fašnik u Ivaniću, Dani grada Ivanić-Grada, Božić u Ivanić-Gradu.

Uveli smo nove pristupe usmjerene na naše potencijalne gledatelje, polaznike, općenito na sve zainteresirane za naše kulturne i obrazovne programe. U marketinške svrhe i promociju naših aktivnosti te ostvarenju postavljenih ciljeva koristili smo sve klasične ali i „moderne“ i nove tehnologije, tako smo obavještavali građane putem oglasa na lokalnom radiju Ivanić-Grad, našim WEB i Fb stranicama, e-mailom, telefonskim putem, osobnim kontaktom, obilaskom svih značajnijih punktova na području grada Ivanić-Grada kao i okolnih sredina (Ivanićko Graberje, Kloštar Ivanić, Pos. Bregi, Dubrovčak, od Čazme do Vrbovca, Vrbovečke Dubrave i Dugog Sela, Rugvice), plakatiranjem i dijeljenjem letaka.

**Djelatnost obrazovanja odraslih** u 2017. godini provodila se kroz program osposobljavanja za obavljanje poslova njegovatelja/ice starijih i nemoćnih osoba te kroz tečajeve (početni, napredni) krojenja i šivanja, tečajeve stranih jezika (njemački, engleski), individualan tečaj engleskog jezika.

U DV Križ i Novoselec provodimo program Ranog učenja engleskog jezika za djecu od navršenih 5 godina života pa do polaska u školu.

2017. godine održano je 6 predavanja i 4 tribine, obilježeni su Dani europske baštine, Tjedan cjeloživotnog učenja (2 radionice očuvanja tekstilne baštine), promocija knjige našeg domaćeg autora Krunoslava Božića, XII. grafička radionica te VI. međunarodni skup dječjih pisaca Ivanić-Grad 2017.

**Kazališna djelatnost** – u Ivanić-Gradu u 2017. godini odigrano je 8 kazališnih predstava namijenjenih odraslima i 7 kazališnih predstava namijenjenih djeci.

**U galerijskoj djelatnost**i smo u 2017. godini izložili radove akademskih slikara, fotografa, keramičara, grafičara te umjetnika amatera kroz postavljanje i otvorenje 13 izložaba.

**Koncertna aktivnost** Pučkog otvorenog učilišta Ivanić-Grad provela se kroz održavanje 12 koncerata; 4 koncerta održana su u velikoj dvorani, 6 koncerta klasične glazbe u maloj dvorani POU Ivanić- Grad te 2 koncerta duhovne glazbe u crkvi Sv. Petra apostola, Ivanić-Grad.

Predstavljen je film „Marijanksa svetišta“ te dječji film „Štrumfovi“ i film za mlade „Brzi i žestoki“.

Pažljivim i primjerenim odabirom predstava za djecu i odrasle te prilagođenim cijenama ulaznica, uspjeli smo privući veliki broj ljubitelja kazališta u Ivanić-Gradu. Program kazališta je samofinanciran, predstave su skupe pa je potrebno u prosjeku 300/350 prodanih ulaznica kako bi se mogla platiti predstava.

Posebno smo ponosni na programe koji imaju dugogodišnju tradiciju u provođenju u POU Ivanić-Grad a to su:

- **16. godišnja izložba Hrvatskog društva karikaturista Ivanić-Grad –** gostovali su: Davorin Trgovčević, predsjednik HDK, Zdenko Puhin, tajnik i dopredsjednik Milan Lekić Lex i poznati karikaturisti Ivan Sabolić i Krešimir Kveštek.

- **Grafičke radionice** koje se provode u suradnji sa Akademijom likovnih umjetnosti Zagreb – grafičkim odsjekom i svjetski poznatom grafičarkom Nevenkom Arbanas koje je rezultiralo izdavanjem art knjige pod nazivom „Može li jedna zajednička“ ili „ „Što ti je sretna obitelj“.

- **VI. međunarodni skup dječjih pisaca Ivanić-Grad 2017.** koji je okupio hrvatske i slovenske dječje, lektirne pisce. Susreti dječjih autora i učenika održani su u osnovnim školama na području Grada Ivanić-Grada: „Đuro Deželić“, „Stjepan Basariček“ „Josip Badalić“ – Graberje Ivaničko, osnovna škola Posavski Bregi te u srednjoj školi „Ivan Švear“. VI. međunarodni književni skup dječjih autora Ivanić-Grad 2017. održan je pod pokroviteljstvom Društva hrvatskih književnika, **Ministarstva kulture Republike Hrvatske, Zagrebačke županije i Grada Ivanić-Grada.**

**- XVI. Smotra muških pjevačkih skupina hrvatske** koju provodimo u suradnji s KUD-om „Ogranak seljačke sloge“ Posavski Bregi. Ovim programom okupljamo muške pjevačke skupine koje se amaterski bave čuvanjem starinskih pjesama svojega užeg zavičaja te načina njihova izvođenja.

- **XV. Glazbene svečanosti „Milka Trnina“ Ivanić-Grad 2017.** godine održane su od lipnja do prosinca u Domu kulture Ivanić—Grad u čast glasovite hrvatske operne umjetnice rođene u našem zavičaju /Vezišće, 1863./.

- **DAN EUROPSKE BAŠTINE 2017. –** koji obilježavamo izložbom tradicionalnog rukotvorstva i starih obrta s naglaskom na **Priču o lanu i tkanju** te izložbomfotografija iz ciklusa **„Čudesna šuma Žutica“** autora Zorana.

**OBRAZOVANJE**

**I . Obrazovanje odraslih**

Od početka godine nudimo verificirane programe za zanimanja: njegovateljice, dadilje, pekare, ratare, voćare, povrtlare, pčelare, tkalje, farmere-mljekare, kozare, samostalne knjigovođe, pomoćne konobare kao i program za osnovno obrazovanje odraslih. Javno smo informirali putem radio Ivanića, webstranice i facebooka, zatim prezentacijom programa na skupovima u pojedinim naseljima, plakatima i slično.

Interes se pokazao za obrazovanje njegovateljica.

27.02.2017. početak nastave za osposobljavanje, nove grupe, za poslove njegovatelja/ice.

05.07.2017. polaganje završnog ispita (komisija: dr. Almenka Balenović, Romana Bastalić /viša med. sestra/, Marica Bukal /glavna medicinska sestra SB Naftalan, Jadranko Bitenc, Ljiljana Maričić).

11.12.2017. na velikom natječaju za cijelu Republiku Hrvatsku koji je raspisao HZZZ za obrazovanje odraslih nezaposlenih osoba za jačanje kompetencija nezaposlenih za informatičko obrazovanje - dobivanje ECDL certifikata – zajedno s Učilištem Algebra iz Zagreba dobiven je natječaj, te smo se izborili da u suradnji s Algebrom za 30 nezaposlenih osoba s prostora Ivanić-Grada, Križa i Kloštar Ivanića cijela nastava i ispiti održavaju se u Pučkom otvorenom učilištu Ivanić-Grad što se i u potpunosti ostvarilo.

**II. Škola stranih jezika**

U veljači smo započeli s nastavom za polaznike učenja njemačkog jezika za odrasle A-1 stupanj a nastavu je provodila profesorica Ivona Ivanković. Nastava i polaganje ispita završilo je krajem lipnja 2017.g.

U desetom mjesecu 2017. godine započeo je tečaj engleskog jezika osnovni stupanj –A-1 koji će trajati do veljače 2018. godine. Tečaj pohađa 8 polaznika a nastavu provodi profesorica Renata Kraljić.

23.10.2017. započinje individualan tečaj engleskog jezika koji također vodi profesorica Renata Kraljić.

23.10.2017. počeli smo provoditi Program ranog učenja engleskog jezika u DV Križ i Novoselec a provodit će se do lipnja 2018. Ovim programom obuhvaćeno je 30-ero djece polaznika vrtića od navršenih 5 godina života do polaska u školu. Program provodi mag.prim.educ. Antonela Vincek.

**III. Obrazovanje i radionice**

14.01. 2017. počeo je s radom i **Dramski studio POU Ivanić-Grad**, voditeljica Nada Kruljac a provodio se subotom po 2 školska sata. U 6. mjesecu, u povodu Dana Grada Ivanić-Grada polaznici Dramskog studija predstavili su se građanima Ivanić-Grada predstavom „Ja magarac“.

02.02. 2017. počeo se provoditi **tečaj krojenja i šivanj**a, napredni stupanj. Tečaj je pohađalo 9 polaznika a vodila ga je Tatjana Šilić, /krojačica/.

Obilježavajući Dane europske baštine i Tjedna cjeloživotnog učenja održane su **2 radionice** očuvanja tekstilne baštine: **„Od lana do tkanine“** – voditeljica Nevenka Radočaj, **„Bojanje tkanine prirodnim bojama“** – voditeljica Mirjana Pavetić. Na radionicama je sudjelovalo 50- tak učenika srednje škole „Ivan Švear“ i učenika osnovne škole „Đuro Deželić“.

U sklopuMeđunarodne izložbe umjetnika koji slikaju ustima i nogamaodržane su **3 likovne radionice** na kojima je sudjelovalo 15-ero djece vrtićkog uzrasta, 20 učenika OŠ Đuro Deželić te 25 učenika srednje škole Ivan Švear iz Ivanić-Grada.

**KULTURA**

**I. Koncertno-scenska i izložbena djelatnost**

Zagrebačka županija je ukinula financiranje glazbenog prstena Zagrebačke županije, a osnovna glazbena škola „Milka Trnina“ izašla iz sustava POU Ivanić-Grad, to se itekako odrazilo i na smanjeni broj održanih koncerata. Usprkos tome održali smo kvalitetne i raznovrsne koncerte za sve uzraste i ukuse:

**12 koncerta:** Koncert „THE FRAJLE“ u povodu Valentinova, Koncert Amire Medunjanin - kraljice sevdaha, Cjelovečernji koncert folklornog ansambla Ivan Goran Kovačić, Kocert Gitarski duo Coule – Morana Pešutić i Tomislav Vasilj, Koncert klasične glazbe „Lux musicæ“ – Operabella, XVI. smotra muških pjevačkih skupina hrvatske , XV. glazbene svečanosti „Milka Trnina“ Ivanić-Grad 2017. godine održane su od lipnja do prosinca u Domu kulture Ivanić—Grad, Udruga Prosoli, - Sveta glazba, duhovni koncert HVALITE GOSPODA, preslavna bugarska i hrvatska crkvena glazba - Muški pravoslavni zbor „Bulgaria“ – Sofija održan u crkvi Sv.Petra apostola, Koncert Ansambla za ranu glazbu OTIUM u crkvi Sv. Petra Apostola u Ivanić-Gradu, Sonja Nikolić.

Tijekom 2017. godine organizirali smo:

**13 izložbi** - Izložba umjetničkih djela sa **16. susreta likovnih umjetnika Zagrebačke županije**, Sv. Martin 1700, **16. godišnja izložba Hrvatskog društva karikaturista** u Ivanić-Gradu, gostuju: Davorin Trgovčević, predsjednik HDK, Zdenko Puhin, tajnik i dopredsjednik Milan Lekić Lex i poznati karikaturisti Ivan Sabolić i Krešimir Kveštek, Samostalna izložba fotografija Jelene Pildek – **Objektivom mojeg fotoaparata – trenuci za pamćenje**, Prva samostalna izložba likovnih radova Danice Gašpar **„Moji snovi – stvarnost“**, Izložba fotografija **„Utrka mira“** – (POU – suradnik), **9. samostalna izložba likovnih radova Nikole Dabca**, Izložba slika akademskog slikara DRAGE JANČIĆA – **„ Hommage Vladimiru Malekoviću“**, Izložba slika Ive Šimunović **„Plava“**, Izložba fotografija iz ciklusa **„ČUDESNA ŠUMA ŽUTICA“** autora Zorana Ožetskog, Samostalna izložba Lidije Lovreković **„SVE LJEPOTE KOJE ŽIVOT ZNAČE“**, **III. samostalna izložba likovne radionice Gradske udruge umirovljenika** – članovi likovne radionice Gradske udruge umirovljenika Ivanić-Grad, **Međunarodna izložba umjetnika koji slikaju ustima i nogama** – likovne radionice - Izdavačka kuća USUN d.o.o., Izložba Vedrane Balković **„U susret Božiću“/**keramika/.

**15 kazališnih predstava od toga 8 za odrasle i 7 za djecu:**

**Odrasli -** Kazališna predstava „I živjele su sretno“ – Scena Gorica, Kazališna predstava „Dame biraju“ Altteatra iz Sarajeva, Kazališna komedija autora Ladislava Prežigala „POLITIČAR“, Kazališna predstava Satiričkog kazališta Kerempuh „muškarci.hr“ , Kazalište Kerekesh „Krtice“ , glumi Jan Kerekeš, Kazališna predstava amaterskog kazališta „Bracera-Supetar“ „PIDŽAMA ZA ŠESTORO“ (Marc Camoletti), kazališna predstava kazališta Planet art „POSLJEDNJA FREUDOVA SEANSA“ (Mark St. Germain), Kazališna predstava **5žena.com,** Satiričko kazalište Kerempuh.

**Djeca** - Dječja kazališna predstava „Gospođica Neću“ – Scena Gorica, Lutkarski mjuzikl studija Suncokret iz Splita „SLON BON TON“. Voditelj Duško Mucalo, Predstava Dramskog studija „Ja magarac“- Dramski studio POU Ivanić-Grad, „Hrabri mornar“ – dječja predstava kazališta Tvornica lutaka, Lutkarski mjuzikl „Festival životinjskog carstva“ Studija Suncokret, Rock- musical „ŽIV, ŽIV, ŽIV“, kazalište Tvornica lutaka , Kazališna predstava za djecu „CRVENKAPICA –tko se boji vuka još“ – Tvornica lutaka Zagreb.

**6 predavanja i 4 tribine -** Putopisne tribine Damodara Frlana: **Pariz, London**, Tribina **“Ekonomija iz odgovornosti”** i predstavljanje knjige dr.sc. Mile Marinčića - “Integrativna gospodarska etika Petera Ulricha u kontekstu suvremenih etičkih strujanja” povodom obilježavanja Međunarodnog dana filozofije. – suradnja POU Ivanić-Grad sa Gradom i Udrugom nadbiskupa JOSIPA JURAJA POSILOVIĆA, predavanje **„Snagom duha protiv ovisnosti“** don Ivan Filipović - suradnja s crkvom Sv. Petra apostola Ivanić-Grad, predavanje u suradnji s Austrijskim kulturnim forumom -**" Od Josepha Haydna do Paule von Preradović: Hrvatsko-austrijske glazbene spone"**, **Projekt zajedno za zdravlje** – 3 predavanja: **„Čudesna moć hormona“** dr. Sanja Toljan, **„Kako prehrana utječe na zdravlje čovjeka i na sprečavanje bolesti“** mag. Nutricionizma Nenad Bratković, **„Odgojni stilovi roditeljstva“,** Tajana Hodko, magistra psihologije, predavanja Damodara Frlana: **KATEDRALE I BAZILIKE – duhovni spomenici kršćanstva i Priča o muzejima - baština, ljepota, znanje.**

**2 filmske predstave I 1 filmsku tribinu** / predstavljanje filma „Marijanskasvetišta“o povijesnom štovanju Bogorodice u Sisačkoj biskupiji, KINO PREDSTAVE – dječji crtani film „ŠTRUMPFOVI“ i film za mlade „BRZI I ŽESTOKI“/

**II. kazališna djelatnost**

Kazališni boom na kazališnoj sceni Ivanić-Grada je novost koju su vrlo dobro prihvatili naši građani puneći veliku dvoranu Doma kulture Ivanić-Grad. Na sedam predstava za odrasle bilo je oko 2200 gledatelja, dok je na 5 predstava za djecu i mladež bilo oko 1500 gledatelja.

Gradu smo ponudili rješenje uz minimalno ulaganje. Kako su predstave poprilično skupe, a kako bi bile dostupne, našim građanima ih nudimo po popularnim i pristupačnim cijenama i do 50% niže od Zagreba. Pokazalo se da su građani Ivanić-Grada željni dobrih predstava pa smo uspjeli postići prosjek veći od 300 gledatelja po predstavi te smo sigurni da našim pristupom i radom to možemo zadržati. Sve to možemo uz potporu Grada. (tijekom godine – mjesečno jedanput)

**III. kinoprikazivačka djelatnost**

Kako kino Ivanić-Grad ne posjeduje digitalnu opremu, potrebno ju je iznajmljivati što sprječava redoviti kino program a to poprilično poskupljuje projekcije filmova za građanstvo i za učenike osnovnih škola Ivanić-Grada kojima je to dio neophodne filmske kulture kao dijela kulturnog obrazovanja pa je potrebna potpora grada u iznosu od 40.000,00 kn, dok bismo 80.000,00 kuna osigurali sami kroz prodaju ulaznica (1 x mjesečno – vikendom – petak, subota, nedjelja )

Značajni, isključivi, problem se pokazuje nedostatak digitalnog prikazivanja filmova iz razloga što nemamo digitalni projektor jer se sada svi filmovi mogu dobiti odmah po premijeri u zagrebačkim kinima, ali su isključivo digitalizirani. Za takav vid prikazivanja filmova potrebna je kompletna digitalizacija kino dvorane dok samo iznajmljivanje potrebne digitalne opreme premašuje moguću zaradu na kino blagajni.

Digitalizacija kina /opremanje/ košta oko 500 000,00 kuna.

Još 2012. smo ispunili prijavnicu na natječaj HAVC-a koji bi osigurao 40-50 % sredstava za digitalizaciju kina, ali do danas nismo prošli na tom natječaju.

Našim smo sugrađanima priuštili dva filma: za odrasle dugometražni popularni film BRZI I ŽESTOKI te za djecu crtanu klasiku ŠTRUMPFOVI.

**IZDVOJENI PROGRAMI**

**1.**

**Pučko otvoreno učilište Ivanić-Grad šesnaestu godinu uspješno surađuje s Hrvatskim društvom karikaturista postavljajući godišnju izložbu** ponajboljih radova članova društva u povodu početaka dana Fašnika u Ivanić-Gradu. Otvorenju izložbe bili su nazočni predstavnici Hrvatskog društva karikaturista čiji su radovi bili izloženi; predsjednik Davorin Trgovčević, članovi Milan Lekić te Ivan Sabolić i Krešimir Kveštek kojima je crtanje karikatura i portreta životno zanimanje.

Izložbu je otvorio gradonačelnik Ivanić-Grada Javor Bojan Leš te je „predao“ ključeve grada Princu i Princezi fašnika. Fašnička udruga „Žabe“ otplesala je uz istočni vjetar iz Londona iz 1964.g. popularnu ariju iz filma Mary Popins.

Vrsni karikaturisti tradicionalno usrećuju dvadesetak sretnih sugrađana crtajući im besplatno portrete/karikature pa bismo već mogli organizirati i izložbu karikatura naših sugrađana.

Cilj ove manifestacije je promicanje karikature te predstavljanje najpoznatijih i najznačajnijih karikaturista iz Zagrebačke županije, Zagreba, Hrvatske. Ovaj projekt omogućuje umjetnicima, karikaturistima prezentaciju svoga rada a građanima Ivanić-Grada upoznavanje sa sadržajem i umjetnošću izrade karikatura.

Ova manifestacija pobuđuje velik interes kod građana Ivanić-Grada.

**2.**

**XI. grafička radionica u Ivanić-Gradu-** Pučko otvoreno učilište Ivanić-Grad i Akademija likovnih umjetnosti u Zagrebu, grafički odsjek provode dvanaestu godinu za redom ovaj uspješan umjetničko- edukativni projekt koji je rezultirao umjetničkim radionicama, umjetničkim intervencijama, grafičkim mapama i izložbama.

Kao produkt XII. Grafičke radionice, predstavljena je Art knjiga, autora Jadranka Bitenca „Može li jedna zajednička?!“ ili „Što ti je sretna obitelj“. Umjetnička knjiga je specifičan oblik umjetničkog djela gdje se u malim nakladama izdaje knjiga s ručno otisnutim autorskim grafikama, te tako nastaju originalni potpisani primjerci ograničene edicije (30 kom.).

Tekst je napisao književnik Jadranko Bitenc a po tri grafike otisnuli su, u ateljeima grafičari Nevenka Arbanas, Dora Kovačević i Igor Konjušak. Grafike su otisnute u tradicionalnim grafičkim tehnikama dubokog i visokog tiska te nisu doslovne ilustracije teksta, već njegova refleksija izražena vlastitim likovnim rukopisom autora – grafičara. Knjigu je dizajnirala Mia Vučić.

Art knjiga bila je izložena u galerijskom prostoru Pučkog otvorenog učilišta Ivanić-Grad od 16. do 24.10.2017.

Ovim se programom prati tradicija zasnovana na tiskarstvu a znanja stečena ovim radionicama su primjenjiva u kvalitetnijem izričaju umjetnika.

Dugogodišnja suradnja POU Ivanić-Grad i Akademije likovne umjetnosti Zagreb te svesrdna potpora Zagrebačke županije kroz sve ove godine zaslužna je za nastanak Art knjige „Može li jedna zajednička?!“ ili „Što ti je sretna obitelj“.

**3.**

**V. Međunarodni književni skup dječjih autora Ivanić-Grad 2017.** /pod pokroviteljstvom Društva hrvatskih književnik, **Ministarstva kulture Republike Hrvatske, Zagrebačke županije i Grada Ivanić-Grada**/ održan je od 09. do 11.11. 2017.godine. Sudjelovali su autori iz Slovenije: Marjana Moškrič I Goran Gluvić**,** te autori iz Hrvatske: Snježana Babić Višnjić, Jadranko Bitenc, Ratko Bjelčić, Robert Mlinarec I Božidar Prosenjak.

Susreti dječjih autora i učenika održani su u osnovnim školama (niži i viši razredi) na području Grada Ivanić-Grada: „Đuro Deželić“, „Stjepan Basariček“ „Josip Badalić“ – Graberje Ivaničko, osnovna škola Posavski Bregi te u srednjoj školi „Ivan Švear“.

U večernjim satima održana je otvorena tribina za učenike, profesore i građanstvo u POU Ivanić-Grad na temu Slovensko – hrvatske veze u suvremenoj prozi za mlade.

**Cilj** ovakvog projekta je povećanje pismenosti učenika, poticanje učenika na čitanje lektire ali i ostalih knjiga koje nisu na popisu lektire, poticanje talentiranih učenika na samostalni literarni izričaj.

Ovako koncipirane književne tribine i vrsni književni skupovi literarnog stvaralaštva u kojima sudjeluju ponajbolji dječji autori, domaći i lektirni pisci iz susjednih zemalja, uključujući i one koji djeluju u našoj Županiji, nagrada su za sve one naše buduće generacije opismenjenih mladih i sposobnih ljudi.

Kulturno vijeće Zagrebačke županije pratilo je ovaj projekt koji je prerastao u međunarodni a na kojem su sudjelovali lektirni i nagrađivani domaći i strani autori (autori iz BIH, Mađarske, Slovenije, Srbije).

U ovih šest godina kroz književne susrete u školama i na tribinama u POU Ivanić-Grad sudjelovalo je pedesetak domaćih i stranih dječjih autora. Održano je stotinjak tribina koje je pratilo gotovo 2000 učenika, nastavnik, zainteresiranih građana Ivanić-Grada.

**4.**

**XV. Glazbene svečanosti „Milka Trnina“ Ivanić-Grad 2017. godine** održane su od lipnja do prosinca u Domu kulture Ivanić—Grad u čast glasovite hrvatske operne umjetnice rođene u našem zavičaju /Vezišće, 1863./ kroz nastupe pjevačkih zborova, domaćih glazbenika, koncerata duhovne glazbe, nastupa najtalentiranijih učenika osnovne glazbene škole „Milka Trnina, Ivanić-Grad, pod pokroviteljstvom Zagrebačke županije i u suradnji s Koncertnom direkcijom Zagreb.

Zborsko pjevanje u Ivanić-Gradu ima tradiciju dužu od sto godina, zato vokalni ansambl «Milka Trnina» kao i komorna skupina «Posavac» ugošćuje značajne zborske skupine Zagrebačke županije ali i razvija međunarodnu suradnju gostovanja i natjecanja sa sličnim zborovima. U zborsko pjevanje je uključeno podosta mladih ljudi iz svih sredina naše Županije. U Ivanić-Gradu u čast Milke Trnine glazbena škola nosi njeno ime a djeluje preko četrdeset godina i jedina je umjetnička škola na ovom prostoru. Ime Milka Trnina nosi i pjevački zbor koji djeluje tridesetak godina i osvojio je svjetska i europska priznanja u Belgiji i Francuskoj te posebno u Hrvatskoj.

Odbor glazbenog programa napravili su *Dražen Malec*, ravnatelj Pučkog otvorenog učilišta Ivanić-Grad i *Branka Bubalo Paliska*, voditeljica Vokalnog ansambla «Milka Trnina».

U programu XV. Glazbenih svečanosti «Milka Trnina», Ivanić-Grad 2017.g. nastupili su: domaći i strani zborovi, zborovi iz Zagrebačke županije i grada Zagreba, Velike Gorice, Vrbovca, zborovi glazbenih škola s područja Zagrebačke županije. Ivanićane su oduševili nastupi: Muškog pravoslavnog zbora „Bulgaria“ – Sofija; Ansambla za ranu glazbu OTIUM; klapa „Donat“, R. Koncert Rolanda Grlice, koncerti zbora glazbene škole M. Trnina, koncert MKZ Posavec i VIS Pelister i drugi.

Ciljevi provedbe ovog projekta su okupljanje ljubitelja zborskog pjevanja s područja Zagrebačke županije, prikazati vrijedna ostvarenja rada pjevačkih zborova u Zagrebačkoj županiji, promocija i afirmacija zborskog pjevanja, potaknuti aktivno bavljenje zborskim pjevanjem naših sugrađana, podizanje glazbene kulture i otvaranje novih „glazbenih vidika“ naših sugrađana. Kvalitetni izvođači najraznovrsnije glazbe, od zborskog pjevanja pa do tradicionalnih i međunarodnih, glazbenih poslastica privuklo je podosta domaće publike na ovakva kulturna događanja.

**5.**

**XVI. SMOTRA MUŠKIH PJEVAČKIH SKUPINA HRVATSKE -** U suradnji Pučkog otvorenog učilišta Ivanić Grad i KUD-a „Ogranak seljačke sloge“ Posavski Bregi u subotu 11.11.2017. godine u maloj sali POU održana je XVI Smotra muških pjevačkih skupine Hrvatske. Ova smotra je jedina smotra ovog tipa u Republici Hrvatskoj. Sudionici smotre su muške pjevačke skupine koji se amaterski bave čuvanjem starinskih pjesama svojega užeg zavičaja te načina njihova izvođenja, a svake godine nastupa desetak muških pjevačkih skupina iz različitih krajeva Hrvatske.

Ove godine na smotri su gostovali: HKUD "Perušić" Perušić, izvorna pjevačka skupina "Sokolovi" Ravni Kotari, KUD "Cetingradska tamburica" Cetingrad, KUD "Katruže" Ivanovec, KUD "Seljačka sloga" Greda Sunjska, KUD "Sveta Ana-Vučjak" Karlovac, KUD "Vinac" Stankovci, KUD "Kraljica Katarina" Donji Lapac, MPS KUD-a "Mijat Stojanović" Babina Greda, KUU "Zvona Zagore" Mirlović Zagora.

Kao i svake godine do sada Hrvatski radio Prvi program i glazbena urednica Maja Martinec su snimali sve sudionike smotre, snimljeni materijali će se prvenstveno koristiti u emisiji „Iz hrvatske narodne baštine“ te prema potrebi u ostatku programa. Dosadašnja snimanja su rezultirala izdavanjem nosača zvuka Prvih deset godina smotre. Pokrovitelji smotre su Ministarstvo kulture, Zagrebačka županija, Turistička zajednica Ivanić Grada, Grad Ivanić Gradu i Turistička zajednica Zagrebačke županije.

Stručni odbor smotre sačinjavaju: Ivan Ivo Ivančan i Joško Čaleta.

Cilj ovog programa je prikazati sve bogatstvo i raznolikost tradicijske glazbene kulture Hrvatske uključivanjem dvadesetak muških pjevačkih skupina iz raznih krajeva Hrvatske. Zagrebačka županija 15 godina za redom sudjeluje u dijelu financiranja ove Smotre i na taj način je pridonijela populariziranju muških pjevačkih skupina s područja Hrvatske. Velika zainteresiranost građana Ivanić-Grada, velika posjećenost smotre te velik broj učesnika pokazuju nam volju i želju za upoznavanjem i takve vrste glazbe.

**6.**

**DAN EUROPSKE BAŠTINE 2017. –** 06.10.2017. otvorili smo izložbu tradicionalnog rukotvorstva i starih obrta s naglaskom na **Priču o lanu i tkanju** te izložbufotografija iz ciklusa **„Čudesna šuma Žutica“** autora Zorana. Obilježavanje Dana europske baštine u Pučkom otvorenom učilištu Ivanić -Grad provodimo već petu godinu a cilj svih dosadašnjih manifestacija pa i ovogodišnje je očuvanje sjećanja na tradicijski život u zavičaju.

Svoje radove izložili su i predstavili tkalačka radionica i izložba, Nevenka Radočaj, Posavski Bregi, udruga „Ženske ruke“ iz Križa, restauratorska radionica Mirjane Pavetić iz Križa, radionica rukotvorina Snježane Kezerić, Novoselec, izložba kostima folklornog ansambla „Insula Ivanich“ Ivanić-Grad, obuća za folklor, Igor Kruh Vuk, Ivanić-Grad, izložba „Lan i tkalačka radionica“, POU Ivanić-Grad.

U sklopu događanja provedene su dvije radionice s ciljem očuvanja tekstilne baštine na kojoj su sudjelovali učenici srednje škole „Ivan Švear“ i učenici osnovne škole „Đuro Deželić“.U prvoj radionici **Od lana do tkanine** od voditeljice Nevenke Radočaj, učenici su dobili odgovore na pitanja: što je to lan; kako nastaje odjeća od lana i koje su sve faze obrade lana da bismo dobili tkaninu; što je tkalački stan i kako se na njemu izrađuje tkanina? Zainteresirani učenici sjeli su za tkalački stan i iskušali se u tkanju tkanine. U drugoj radionici **Bojanje tkanine prirodnim bojama**, voditeljica Mirjana Pavetić objasnila je i demonstrirala kako se i čime u prošlim vremenima bojala tkanina.

**PREGLED OSTVARENOG PROGRAMA**

14. 01. Početak rada **Dramskog studija**, voditelj Nada Kruljac

18.01.- Izložba umjetničkih djela sa 16. susreta likovnih umjetnika Zagrebačke županije, **Sv. Martin 1700,** Izlažu: Silvio Balija, Marija Brckan, Ivan Čačić, Martina Gracin, Lidija Lovreković, Ivica Nemec, Vesna Majstorović, Dubravka Mijatović, Helena Ohnjec, Ivo Ostojić, Andrea Robić, Hrvoje Ružić, Robert Samardžić, Marijan Sekovanić, Irena Škrinjar, Filip Tolić , Tomislav Tomić

01.02. – Putopisna tribina **– PARIZ –** Damodar Frlan

02.02. **–** početak **Tečaja krojenja i šivanja –** početni stupanj**,** voditeljica Tatjana Šilić

08.02. **-** prvi sastanak **– tečaj njemačkog jezika – I stupanj**

08.02. – prvi sastanak **– osposobljavanje za poslove njegovatelja/ice starijih i nemoćnih osoba**

11.02. – **Koncert „THE FRAJLE“** u povodu Valentinova

21.02. – **16. godišnja izložba Hrvatskog društva karikaturista u Ivanić-Gradu,** gostuju:Davorin Trgovčević, predsjednik HDK, Zdenko Puhin, tajnik i dopredsjednik Milan Lekić Lex i poznati karikaturisti Ivan Sabolić i Krešimir Kveštek

27.02. **–** početak nastave **– osposobljavanja za obavljanje poslova njegovatelja/ice starijih i nemoćnih osoba**

06.03.–Samostalna izložba fotografijaJelene Pildek – **Objektivom mojeg fotoaparata – trenuci za pamćenje**

07.03. **-** Kazališna predstava **„I živjele su sretno“ –** Scena Gorica - Glume: **Doris Pinčić Rogoznica** (Snjeguljica), **Jelena Hadži – Manev**(Trnoružica), **Mia Krajcar**(Pepeljuga), **Selma Mehić**(Bezimena).

16.03. – Prva samostalna izložba likovnih radova Danice Gašpar **„Moji snovi – stvarnost“**

22.03. – Putopisna tribina **– London** – Damodar Frlan

27.03. **–** Izložba fotografija **„Utrka mira“ –** (POU – suradnik)

29.03. **-** Kazališna predstava **„Dame biraju“** Altteatra iz Sarajeva glume sarajevski glumci/glumice Amila Terzimanović/Nancy Abdel Sakhi, Emir Fejzić, Enes Salković, Adnan Goro, Sanjin Arnautović, Davor Sabo, Dalibor Brkić, Damir Kustura a režiju potpisuje Admir Glamočak

05.04. – predstavljanje filma **„Marijanska svetišta“**  o povijesnom štovanju Bogorodice u Sisačkoj biskupiji

10.04. – Dječja kazališna predstava **„Gospođica Neću“** – Scena Gorica - Glume: Karmen Sunčana Lovrić, Lidija Kraljić Zavišić i Lovro Ivanković

22.04. – Koncert **Amire Medunjanin -** kraljica sevdaha

24.04. - Njegovateljice – predavanje dr. A. Balenović

08.05. – Njegovateljice –početak prakse u SB Naftalan

13.05. – KINO PREDSTAVE – dječji crtani film **„ŠTRUMPFOVI“** i film za mlade **„BRZI I ŽESTOKI“**

16.05. **-** Kazališna komedija autora Ladislava Prežigala **„POLITIČAR“**, glumi Slavko Sobin

24.05. – 9. samostalna izložba likovnih radova **Nikole Dabca**

25.05. – Lutkarski mjuzikl studija Suncokret iz Splita **„SLON BON TON“**. Voditelj Duško Mucalo.

31.05. – Predavanje u suradnji s Austrijskim kulturnim forumom -**" Od Josepha Haydna do Paule von Preradović: Hrvatsko-austrijske glazbene spone".** U povodu 130. godišnjice rođenja Paule von Preradović (1887-1951). Predavač: Marijana Pintar,muzikolog(viši leksikograf u Leksikografskom zavodu Miroslav Krleža, Zagreb). Plesne brojeve na koreografiju Desanke Virantizvode plesači Branko Banković i Iva Šolčić

01.06. - Izložba slika akademskog slikara DRAGE JANČIĆA – **„ Hommage Vladimiru Malekoviću“**

04.06. – Cjelovečernji koncert **folklornog ansambla Ivan Goran Kovačić**

17.06. – Udruga Prosoli, - Sveta glazba, duhovni koncert HVALITE GOSPODA, preslavna bugarska i hrvatska crkvena glazba - Muški pravoslavni zbor „Bulgaria“ - Sofija

23.06. – Predstava Dramskog studija **„Ja magarac“**

28.06**. –** Druženje „SA STIHOM U LJETO“ uz promociju knjige Krunoslava Božić „Mijenjam naočale za dudu“ i predstavljanje zbirke pjesama „Kuće postojane“. Stihove će čitati zagrebački glumac DUBRAVKO SIDOR

05.07. **Završni ispit -** Osposobljavanje za obavljanje poslova njegovatelja/ice starijih i nemoćnih osoba

19.09. Izložba Ive Šimunović **„Plava“**

21.09. Kazališna predstava Satiričkog kazališta Kerempuh **„muškarci.hr“**, glume: Boris Svrtan, Goran Grgić, Filip Detelić, Amar Bukvić

27.09. **„Hrabri mornar“** – dječja predstava kazališta Tvornica lutaka, autorice i redateljice Petre Radin (prema motivima E. C. Segar). U predstavi glumeFilip Detelić (Mornar Popaj), Mario Kovač (Badžo i Pero Ždero) i Petra Težak (Oliva)

04.10. Projekt zajedno za zdravlje – predavanje **„Čudesna moć hormona“** dr. Sanja Toljan

06.10. Obilježavanje Dana europske baštine – Priča o lanu i tkanju,

06.10. Izložba fotografija iz ciklusa **„ČUDESNA ŠUMA ŽUTICA“** autora Zorana Ožetskog,(vlasništvo Gradskog muzeja Ivanić-Grad).

06.10. Tjedan cjeloživotnog učenja – radionice očuvanja tekstilne baštine: „Od lana do tkanine“ – voditeljica. Nevenka Radočaj, „Bojanje tkanine prirodnim bojama“ – voditeljica. Mirjana Pavetić

14.10. Lutkarski mjuzikl **„Festival životinjskog carstva“** Studija Suncokret

15.10. Rock- musical **„ŽIV, ŽIV, ŽIV“,** kazalište Tvornica lutaka

16.10. **XII. grafička radionica,** izložba i predstavljanje bibliografskog izdanja autorske umjetničke priče Jadranka Bitenca: **„Može li jedna zajednička“**

18.10. Početak tečaja engleskog jezika – osnovni stupanj A1

19.10. Roditeljski sastanak DV KRIŽ – engleski jezik – predškolski stupanj

19.10.Kazalište Kerekesh **„Krtice“ ,** glumi Jan Kerekeš

23.10. Početak engleskog jezika u DV KRIŽ i Novoselec

23.10. Početak individualnog tečaja engleskog jezika – MIPEK d.o.o., nastavnica Renata Kraljić

24.10. Predavanje – Frlan Damodar - **KATEDRALE I BAZILIKE – duhovni spomenici kršćanstva**

25.10. otvorenje samostalne izložbe Lidije Lovreković **„SVE LJEPOTE KOJE ŽIVOT ZNAČE“**

07.11. Projekt zajedno za zdravlje – predavanje **„KAKO PREHRANA UTJEČE NA ZDRAVLJE ČOVJEKA I NA SPREČAVANJE BOLESTI“** mag. Nutricionizma Nenad Bratković

09. – 10. 11. **6. međudnarodni skup dječjih pisaca Ivanić-Grad 2017. -** Sudjeluju gosti iz Slovenije: Marjana Moškrič, Goran Gluvić - Autori Iz Hrvatske: Snježana Babić Višnjić, Jadranko Bitenc, Ratko Bjelčić, Robert Mlinarec, Božidar Prosenjak.

13.11. Kazališna predstava za djecu **„CRVENKAPICA –tko se boji vuka još“** – Tvornica lutaka Zagreb –Petra Radin, Filip Detelić, Mario Kovač, Marko Hergešić

15.11. **III. samostalna izložba likovne radionice Gradske udruge umirovljenika** – članovi likovne radionice Gradske udruge umirovljenika Ivanić-Grad

16.11. **“Ekonomija iz odgovornosti”** i predstavljanje knjige **dr.sc. Mile Marinčića - “Integrativna gospodarska etika Petera Ulricha u kontekstu suvremenih etičkih strujanja”** povodom obilježavanja Međunarodnog dana filozofije. – suradnja POU Ivanić-Grad sa Gradom i **UDRUGA NADBISKUP JOSIP JURAJ POSILOVIĆ**

17.11. Koncert Ansambla za ranu glazbu OTIUM u crkvi Sv. Petra Apostola u Ivanić-Gradu, Sonja Nikolić

19.11. Kazališna predstava amaterskog kazališta „Bracera-Supetar“ „**PIDŽAMA ZA ŠESTORO“** (marc Camoletti)

22.11. Kazališna predtsva kazališta Planet art **„POSLJEDNJA FREUDOVA SEANSA“** (Mark St. Germain) glume: Marko Torjanac i Franjo Dijak

27.11. Kocert Gitarski duo Coule – **Morana Pešutić** i **Tomislav Vasilj**

29.11. Predavanje Damodara Frlana - **Priča o muzejima - baština, ljepota, znanje**

1.12 **. „Snagom duha protiv ovisnosti“** don Ivan Filipović **-** suradnja POU Ivanić-Grad s crkvom Sv. Petra apostola Ivanić-Grad

05.12. Otvorenje **Međunarodne izložbe umjetnika koji slikaju ustima i nogama – likovne radionice -** Izdavačka kuća USUN d.o.o.

11.12. Koncert klasične glazbe **„Lux musicæ“ - Operabella**

13.12. Izložba Vedrane Balković **„U susret Božiću“,** keramika

19.12. Predavanje Projekt zajedno za zdravlje **„Odgojni stilovi roditeljstva“ -** Tajana Hodko, magistra psihologije

28.12. Kazališna predstava **5žena.com,** Satiričko kazalište Kerempuh

**KNJIŽNICA I ČITAONICA**

Tijekom 2016. godine su donesene odluke o izdvajanju Knjižnice iz sastava Pučkog otvorenog učilišta Ivanić-Grad. Za 2017. godinu napravljeni su odvojeni financijski planovi – posebno za Pučko otvoreno učilište posebno za Knjižnicu. Međutim do potpunog odvajanja, odnosno „financijske samostalnosti“ Knjižnice došlo je tek od 01.04.2017. godine. Do tada 01.04.2017. godine Knjižnica je financijski poslovala preko Financijskog plana Pučkog otvorenog učilišta Ivanić-Grad iako za to sredstva nisu bila predviđena u financijskom planu Pučkog otvorenog učilišta Ivanić-Grad za 2017. godinu.

Inače, Gradska knjižnica je i u tom prelaznom stanju poslovala bez smetnji, a korisnici Gradske knjižnice ni u kom trenutku nisu bili zakinuti za usluge kao i zaposlenici za svoja prava.

Gradska knjižnica će i dalje poslovati u istom prostoru Pučkog otvorenog učilišta Ivanić-Grad kao i do sada.

Kroz sporazume i ugovore Pučkog otvorenog učilišta Ivanić-Grad, Gradske knjižnice Ivanić-Grad i Grada Ivanić-Grada – administrativne, pravne, blagajničke kao i poslove održavanja i čišćenja jedinstvenog prostora za Gradsku knjižnicu će voditi Pučko otvoreno učilišta Ivanić-Grad odnosno njeni zaposlenici.

Isto tako – investicijskim ciklusima uređenja prostora Pučkog otvorenog učilišta Ivanić-Grad bit će obuhvaćeni i prostori kojima se služi Gradska knjižnica, kao dio cjelovitog prostora zgrade, a u obimu i rasporedu kako je to najracionalnije za korištenje cijele zgrade Pučkog otvorenog učilišta Ivanić-Grad pri čemu se ne smiju ugroziti funkcioniranje i izvršenje programa niti Pučkog otvorenog učilišta Ivanić-Grad niti Gradske knjižnice Ivanić-Grad.

**OSTALE AKTIVNOSTI**

**Upravno vijeće Pučkog otvorenog učilišta**

Upravno vijeće Pučkog otvorenog učilišta Ivanić-Grad u izvještajnom razdoblju od 01.01.2017 do 31.12. 2017. održalo je šest sjednice na kojima je raspravljalo i donijelo slijedeće odluke:

**29. sjednica** Upravnog vijeća 16.02.2017.godine

Odluku o usvajanju Izvješća o radu POU za 2016. godinu; Odluku o usvajanju financijskog izvješća POU za 2016. godinu; Odluku o prodaji službenog automobila

**30.sjednica** Upravnog vijeća 25.04.2017.

Odluka o usvajanju financijskog izvješća za 1.- 3.mjesec .2017. g.; Odluke o popisu osnovnih sredstava nabavljenih u vremenu od 01.09.2016. do 31.03.2017., a koja se prenose u novoosnovanu ustanovu Gradska knjižnica Ivanić-Grad kao prilog Sporazumu.

**31.sjednica** Upravnog vijeća 07.07.2017. godine

Odluka o usvajanju izvješća o radu za razdoblje 01.01. – 30.06.2017.; Odluka o usvajanju Izvještaja proračuna , proračunskih i izvanproračunskih korisnika za razdoblje 01.01. – 30.06.2017. godine; Odluka o donošenju teksta prijedloga Statuta Pučkog otvorenog učilišta Ivanić-Grad : Odluka o Izmjenama i dopunama Financijskog plana Pučkog otvorenog učilišta Ivanić-Grad za 2017. godinu; Odluka o izmjenama Plana nabave za 2017. godinu

**Konstituirajuća (prva) sjednica** Upravnog vijeća 12.09.2017. godine

Imenovani članovi Upravnog vijeća: Krešimir Orešković - predsjednik , Jasenka Haleuš, Klementino Horvat, Jadranka Kapitan i Nevenka Matija - članovi

**2. sjednica** Upravnog vijeća 30.10.2017. godine

Odluka o prihvaćanju Izvješća o izvršenju financijskog plana Pučkog otvorenog učilišta Ivanić-Grad od 01.01. – 30.09.2017. godine; Odluka o III. Izmjenama financijskog plana Pučkog otvorenog učilišta Ivanić-Grad za 2017. godinu; Odluka o III. Izmjenama plana nabave Pučkog otvorenog učilišta Ivanić-Grad za 2017. godinu; Odluka o Planu rada Pučkog otvorenog učilišta Ivanić-Grad za 2018. godinu; Odluka o prijedlogu Financijskog plana Pučkog otvorenog učilišta Ivanić-Grad za 2018. godinu

**3.sjednica** Upravnog vijeća 23.11.2017. godine

Odluka o usvajanju prijedloga Statuta Pučkog otvorenog učilišta Ivanić-Grad

**Korištenje prostora**

Do 31.12. 2017. godine pored redovnih djelatnosti Pučkog otvorenog učilišta u Domu kulture korišteni su prostori velike i male dvorane, učionica i atrija za sve javne ustanove, udruge, političke stranke, gradsko vijeće, kulturno-umjetnička društva.

Iz pregleda korištenja dvorana vidljivo je da je Malu dvoranu u izvještajnom razdoblju 01.01. – 31.12. 2017. godine koristilo 21 subjekat s ukupno 113 korištenja, Velika dvorana koristila se 27 puta za potrebe gradskih ustanova i udruga.

U većini slučajeva korištenja prostora, Pučko otvoreno učilište je suorganizator ili tehnička i organizacijska potpora programima korisnika.

**Investicijski program uređenja Doma kulture 2016. – 2017.**

Već petu godinu traje investicijski ciklus uređenja i nadogradnje Doma kulture – odnosno zgrade Pučkog otvorenog učilišta Ivanić-Grad. Završen je IV. ciklus investicije kojim je u potpunosti završeno potkrovlje zgrade cca 400m² s pristupnim samostalnim stubištem i kotlovnicom. Vrijednost radova IV. ciklusa je cca 1.800.000,00 , te je započeo u 11. mjesecu 2016. godine. Sredstva su osigurana kroz Proračun Grada Ivanić-Grada 50% i 50% sredstva Ministarstva kulture RH.

V. ciklus investicije obnove zgrade Pučkog otvorenog učilišta Ivanić-Grad, vrijedan ukupno 700.000,00 kuna započeo je krajem 2017. godine. Sredstva su osigurana natječajem u Ministarstvu kulture RH.

Predviđeni su slijedeći radovi:

- zamjena cijelog plastičnog prozirnog krovišta u Atriju knjižnice sa staklenim pločama od kaljenog i emajliranog stakla

- nova LED rasvjeta u Atriju Knjižnice

- sanacija krovišta Male dvorane

- izrada sanitarno odlagališnog prostora za potrebe osoblja koje čisti i održava prosotr Pučkog otvorenog učilišta i Gradske knjižnice Ivanić-Grad

- nova rasvjeta u Galerijskom prostoru

**Održavanje prostora i opreme Pučkog otvorenog učilišta Ivanić-Grad**

Zbog veličine prostora, starosti opreme i zgrade, brojnih programa i korištenja prostora Pučkog otvorenog učilišta Ivanić-Grad, održavanje prostora i opreme je zahtjevno, svakodnevno i skupo.

Samo atestiranje i obvezna zakonska provjera, spremnosti prostora i opreme godišnje košta i do 20.000,00 kuna.

Kroz investicijske programe uređenja Doma kulture u zadnje tri godine pribavljene su sve potrebne zakonske dozvole, atesti i potvrde u svezi ispravnosti elektro instalacija, hidrantske mreže, kotlovnice, plinske instalacije, protupožarne zaštite, plana evakuacije itd.

Zbog novo izgrađenog prostora ukupna površina zgrade Pučkog otvorenog učilišta Ivanić-Grad prelazi 2500 m² , a za održavanje istog trenutno je zaposlena samo jedna čistačica. Potrebno je zaposliti najmanje još jednu tim više što Pučko otvoreno učilište Ivanić-Grad radi od jutra do noći pa su potrebna i stalna dežurstva na programima.

Ravnatelj:

Dražen Malec,dipl.politolog

Ivanić-Grad, siječanj 2018.